recursal/SuperWikiNEXT-32B huggingface dataset:
|  |  |
| --- | --- |
|  | Por samtitola artikolo vidu la paĝon Denain (stacidomo). |

**Denain** - jen france, pikarde *D'nain*, origine nederlande respektive flandre **Dening** - estas komunumo de Francio, kiu apartenas al la historia regiono Henegovio (france *Hainaut* respektive flandre Henegouwen), kies plej granda parto ekde 1830 estas parto de la Reĝlando Belgio, sed plia, suda parto jam ekde 1678 apartenas al Francio. Ĝi situas en la departemento *Nord* [nɔʁ] (okcidentflandre *Noorderdepartement*), en la regiono Hauts-de-France (prononco [o d(ə)ˈfʁɑ̃s], laŭvorte "supraĵo de Francio" pikarde *Heuts-d'Franche*) kaj en la antaŭa regiono Nordo-Kaleza Markolo (france *Nord-Pas-de-Calais* [nor pa d' kale'], nederlande/flandre *Noord-Nauw van Calais*). Fine de 2020 en la komunumo vivis 20 415 loĝantoj sur areo de 11,52 kvadrataj kilometroj, kio rezultigas loĝdenson de 1 772 loĝantoj/km². Administre la komunumo apartenas al la arondismento *Valenciennes* (france *Arrondissement de Valenciennes* respektive okcidentflandre *Arroundissement Valencyn*), kaj al la kantono *Denain*.

Ĝiaj loĝantoj en la franca nomiĝas *denaisien(ne)s*.

Blazono

Geografio
---------

Denain estas rigardebla kiel ĉirkaŭurbo de Valenciennes.

  

La loĝloko inter la ĉirkaŭaj komunumoj

Lokaj eminentuloj
-----------------

* Patrick Roy, politikisto.

Vidu ankaŭ
----------

* Komunumoj de Nord
* Listo de urboj de Francio
* Denain (stacidomo)

Eksteraj ligiloj
----------------

* Oficiala retejo
Koordinatoj: 50° 14′ 40″ N 17° 35′ 50″ O﻿ / ﻿50.24444 °N, 17.59722 °O﻿ / 50.24444; 17.59722 (mapo)

**Pitárné** (ankaŭ *Bitárno*, germane *Pittarn*, pole *Bietów*) estas vilaĝo en Ĉeĥio, parto de municipo Vysoká en distrikto Bruntál. Vivas ĉi tie 79 loĝantoj (2021). Ĝi estiĝis kiel memstara municipo kun nomo *Pittarn* en la jaro 1267 sur kunfluejo de rojo Mušlov kaj rivero Osoblaha kaj devene ĝi servis kiel episkopa feŭdo. En la jaro 1572 ĉi tie estiĝis lernejo kaj en la jaro 1945 la municipo fariĝis parto de unu kilometro malproksima municipo Vysoká.

Pitárné situas en valo kaj en varia naturo kreata de arbaro, fiŝlagoj kaj kampoj. Proksime troviĝas municipo Liptaň, kie troviĝas mallarĝtraka fervojo. Krom la mallarĝtraka fervojo turistoj povas viziti proksiman municipon Dívčí Hrad, kiu estiĝis en la jaro 1267.

**Pitárné** estas ankaŭ nomo de katastra teritorio kun areo 8,71 km².

Historio
--------

La unua skribmencio pri la vilaĝo devenas el la jaro 1267.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 920 |
| 1880 | 957 |
| 1890 | 898 |
| 1900 | 814 |
| 1910 | 755 |
| 1921 | 648 |

| Jaro | Loĝantoj |
| --- | --- |
| 1930 | 585 |
| 1950 | 252 |
| 1961 | 219 |
| 1970 | 173 |
| 1980 | 104 |
| 1991 | 86 |

| Jaro | Loĝantoj |
| --- | --- |
| 2001 | 85 |
| 2011 | 71 |
| 2021 | 79 |

En Pitárné estas registritaj 76 adresoj: 72 daŭraj objektoj kaj 4 dumtempaj aŭ refreŝigejaj objektoj. Dum popolnombrado en la jaro 2001 ĉi tie estis kalkulitaj 69 domoj, el tio 28 daŭre loĝigitaj.

Interesaĵo
----------

Interesaĵo estas preskaŭ forgesita tradicio, memorata hodiaŭ eble nur de malnovloĝantoj, nome ne indiki unuenaskitajn infanojn en suman nombron de la loĝantoj de la vilaĝo. Troa mortofteco de tiuj ĉi infanoj igis estigi miton pri morta fiŝkaptisto, kiu iradas preni sian imposton. En publikaĵoj okupiĝantaj per parola tradicio tiu ĉi estulo estas ofte erare interŝanĝigata kun Tagmezulino de Erben. Neklaran rolon ĉi tie havis aĝo de ses jaroj, pri kiu mencias kroniko.

Fotogalerio
-----------

* PitárnéPitárné
* PitárnéPitárné
* PitárnéPitárné

|  |  |  |
| --- | --- | --- |
| 

| v • d • rPartoj de municipo Vysoká (3) |
| --- |
| Bartultovice ~ Pitárné ~ Vysoká |

 |
**Tinduf** aŭ **Tindufo** (Berbere: **Tinduf**, arabe تندوف) estas la ĉefa urbo, kaj komunumo en la Provinco Tinduf, en plej okcidenta angulo de Alĝerio, ĉe la limoj kun Maŭritanio, Okcidenta Saharo kaj Maroko. La komunumo havas ĉirkaŭ 160,000 loĝantojn sed la censo ne enkalkulas la okcidentsaharajn rifuĝintojn kiuj en la censo de 2008 estis 45,966, ĝis 25,266 en 1998, kaj jara loĝokresko de 6.3%.

La regiono estas konsiderata de strategia gravo. Ĝi estas hejmo de bazoj de la Armeo de Alĝerio kaj de flughaveno kiu faras regulajn flugojn al Alĝero same kiel al aliaj enlandaj lokoj. La setlejo Garet Djebilet kuŝas ene de la municipo Tinduf ĉe la limo kun Maŭritanio; tiu setlejo havas fero-minon kaj jam nefunkciantan flughavenon, kaj estas proksimume je 70 km nordokcidente de Âouinet Bel Egrâ. Ekde 1975, ĝi ankaŭ enhavas kelkajn okcidentsaharajn rifuĝejojn kiuj estas funkciigataj fare de la Fronto Polisario, nome nacia liberiga movado kiu serĉas la memregadon de Okcidenta Saharo

Referencoj
----------

1. 1 2   Population: Béchar Wilaya (france). Office National des Statistiques Algérie. Alirita 10a de Majo 2013.
2. ↑   Algeria Communes. Statoids. Alirita 5a de Majo 2013.
3. ↑   Tindouf Airport. OurAirports. Alirita 10a de Majo 2013.
**Éva Bayer Fluckiger** [bajer flukiger], laŭ hungarlingve kutima nomordo **Bayer Fluckiger Éva** estas hungardevena svisa matematikisto, altlerneja instruisto. Ŝia origina nomo (hungare) estis *Bayer Éva*, Fluckiger estas uzata depost la geedziĝo ofte en formo *Eva Bayer-Fluckiger*.

Éva Bayer naskiĝis la 25-an de junio 1951 en Budapeŝto.

Biografio
---------

Éva Bayer frekventis mezlernejon en sia naskiĝurbo, kiun ŝi interrompis, ĉar ŝia familio estis sendita oficiale al Ĝenevo. Ŝi finis jam tie la lernejon, poste ŝi akiris diplomon en Universitato de Ĝenevo en 1975, post 3 jaroj ŝi doktoriĝis (Ph.D.) ĉe en:Michel Kervaire. En 1983 ŝi estis en instituto de Universitato Princeton, poste ŝi estis gastinstruisto en pluraj universitatoj, ekde 1988 ŝi estis estro de esploristoj en universitato en Besançon. Ekde 2001 ŝi instruis en Svisa Federacia Instituto pri Teknologio Laŭzano. Ŝi okupiĝis pri pluraj temoj en la topologio, algebro kaj nombroteorio. Kune kun Raman Parimala, ŝi pruvis la supozon de Serre II koncerne la Galois-kohomologion. Ŝi ricevis stipendion en 1980, premiojn en 1983 kaj 2001.

Elektitaj artikoloj
-------------------

* *Groupes linéaires modulo p et points d'ordre fini des variétés abéliennes* (1986)
* *Galois cohomology of the Classical groups over fields of cohomological dimension≦2* (kun Raman Parimala, 1995)
* *Hermann Minkowski, Grand prix de l'Académie des sciences à 18 ans* (2006)

Fontoj
------

* franclingva biografio kun foto
*

Referencoj
----------

1. ↑

|  |  |
| --- | --- |
| Bibliotekoj | * PeEnEo: 667623
* GND: 173477941
* LCCN: n00008877
* VIAF: 74101428
* ISNI: 0000 0000 8003 0170
* SUDOC: 061581143
* BNF: 14597047s
 |
**Attila Szalay-Berzeviczy** [salai-berzevici], laŭ hungarlingve kutima nomordo **Szalay-Berzeviczy Attila** estas hungara bankisto, ekonomikisto, fotisto. Liaj nobelaj antaŭnomoj (jam malpermesitaj) estus *kéméndi, berzeviczi kaj kakaslomniczi* [kakaŝlomnici], lia praavo estis Albert Berzeviczy.

Attila Szalay-Berzeviczy naskiĝis la 6-an de majo 1972 en Tatabánya.

Biografio
---------

Attila Szalay-Berzeviczy maturiĝis en gimnazio en sia naskiĝurbo en 1990, poste li studis bankadon en Istanbulo, pli poste li akiris ekonomian-fiancan diplomon en altlernejo (jam ne ekzistanta) en Tatabánya en 1999, fine ekonomian diplomon en Ekonomia Universitato (Budapeŝto) en 2002. Li laboris en banko jam post la maturiĝo, paŝo post paŝo li akiris pli altajn postenojn. Ekde 1999 li laboris en banko kun intereso pri Aŭstrio, ekde 2004 en la hungara borso kiel ties estro. Li estis ankaŭ fotisto kaj ofte kontribuis, eĉ eldonis librojn. Li ricievis signifan ŝtatan premion en 2008.

Liaj kontribuoj (elekto)
------------------------

* *Tőzsde és olimpia* (2004)
* *A nagy bankrablás* (2011)
* *Jövőnk, a budapesti olimpia*

Fontoj
------

* hungarlingva biografio

Referencoj
----------

1. ↑   Szalay-Berzeviczy Attila | Library OPAC. Opac-nevter.pim.hu. Alirita 2023-03-23.

|  |  |
| --- | --- |
| Bibliotekoj | * PeEnEo: 770867
 |



* Portalo pri Biografio
**Béla Ángyán** [AndjAn], laŭ hungarlingve kutima nomordo **Ángyán Béla** estis hungara advokato, subministro, parlamenta deputito. Lia nobela antaŭnomo estis *vörösberényi* [voroŝbeEnji] ekde 1910.

Béla Ángyán naskiĝis la 10-an de marto 1885 en Budapeŝto, li mortis la 10-an de julio 1945 en Budapeŝto (laŭ alia informo li mortis la 30-an de decembro 1959 en Pécs).

Biografio
---------

Béla Ángyán maturiĝis en gimnazio en sia naskiĝurbo, poste li studis juron en Berlino kaj Scienca Universitato de Budapeŝto. En la lasta universitato li akiris juran diplomon en 1911, post 2 jaroj advokatan diplomon, poste li malfermis advokatan atelieron en Budapeŝto. En 1914 li batalis en la mondomilito, sed pro vundiĝo li ne plu batalis. Depost 1918 li komencis politikadi kaj aliĝis al rondo de István Bethlen. Dum la Hungara Sovetrespubliko li estis arestita kelkajn semajnojn, poste li vojaĝis al Vieno. Hejmenveninta li denove estis advokato, sed en 1922 li ricevis politikan postenon de István Bethlen. Li estis subministro (1927-1931), parlamentano (1926–1939). Li edziĝis en 1912. Kelkfoje li komponadis.

Elektitaj komponaĵoj
--------------------

* *Délibáb hercegnő* (opereto, prezentita en Budapeŝto (1921) kaj Varsovio (1923)
* marŝo de futbala klubo MTK

Fontoj
------

* hungarlingva biografio kun foto (la koncerna teksto estas legebla en la 13-a paĝo)
* hungarlingva biografio
* hungarlingva biografio
* hungarlingva biografio
*

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Béla Ángyán en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 711339
 |
**Attila Tóth** [tOt], laŭ hungarlingve kutima nomordo **Tóth Attila** estas hungara ŝlagrokantisto, muzikalkantisto.

Attila Tóth naskiĝis la 5-an de junio 1971 en Budapeŝto.

Biografio
---------

Attila Tóth estis edukita en Dunakeszi. Li aĝis 16, kiam li komencis kantadi en ŝlagraj ensembloj. Li iĝis tutlande fama, kiam li ricevis rolon en nacia muzikalo prezentita en pluraj teatrejoj kaj televizioj. Ekde 2010 li estis kantisto de pli konata ensemblo *Pokolgép*, sed li ne forlasis la muzikalojn. En 2019 li malsaniĝis pro apopleksio, sed post jaro li resaniĝis.

Liaj teatraj roloj (elekto)
---------------------------

* Levente Szörényi – János Bródy : *István, a király* - Torda
* Tim Rice – Andrew Lloyd Webber: Jesus Christ Superstar - titolrolo
* Michel Schönberg – Alain Boublil: *Les Misérables* - Javert; Jean Valjean
* T.S. Eliot-Andrew Lloyd Webber: *Katoj* - Mefisztulész

Liaj filmaj roloj (elekto)
--------------------------

* filmaj transprenoj de muzikaloj

Fontoj
------

* hungarlingva biografio kun foto
* hungarlingva biografio kun foto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 747943
 |


* Portalo pri Biografio
Henriko Suso (ligna gravuraĵo de la 15-a jarcento.
**Henriko Suso** (aŭ *Susono*), kromnomita ankaŭ **Amandus**, nomo per kiu li subskribis siajn verkojn, kaj germane **Heinrich Seuse** (Überlingen, 21-a de marto 1300 ĉirkaŭ – Ulma, 25-a de januaro 1366), estis germana dominikana intelektulo, kaj mistikulo, beatoproklamita en 1831 de papo Gregorio la 16-a, kaj estas liturgie festita la 2-an de marto.

Li eniris junaĝe la dominikanan ordenon de Konstanco. Lian vivhistorion priskribis lia laŭspirita filino *Elsbet Stagel* kiu el li fakte rezultigis eminentan figuron de la spiriteco de la fino de mezepoko.

Mistikisma penso de Suso
------------------------

La Mistiko de Suso laŭiras tiun de Majstro Eckhart, kiel oni povas vidi el lia verketo *"Malgranda libro de la Vero"*.

Liaj rezonadoj estas impregnitaj je filozofia spekulativeco kaj akceptado de la pruvoj de la vivo. Al li plaĉis sin difini «Servisto de eterna Saĝo». Li, per sia rezonata spiriteco, multe kooperaris en la reformado de konventoj kaj beginejoj-monaĥejoj: tiu de Toss, ekzemple, en kiu vivis lia estonta biografiistino, Elizabeta Stagel.

Li estas citita, kiel antaŭapoganto de la enciklikaj tezoj, en la encikliko Haurietis Aquas (Vi povas abunde trinki) de Pio la 12-a.

Iuj romantikistoj utiligis liajn verkojn kaj pensadon kiel stimulon al ilia literatura konceptado, spite de la tuta mezepokeco de la spiriteco de Suso.

Verkoj
------

* Epistulae ad Elisabetha Stagel (Epistoloj al Elizabeta Stagel)
* Cursus de sapientia (Kurso pri la Saĝo)
* Horologium sapientiae (Horloĝo de la Saĝo)

Bibliografio
------------

* Opere spirituali del beato Enrico Susone*; versione, introduzione a cura del p. Bernardino De Blasio, Alba, Edizioni Paoline, 1971.*
* Suso, Henry (1362) Das Buch von dem Diener (The Life of the Servant) , ed. K. Bihlmeyer, Heinrich Seuse. Deutsche Schriften, 1907; trans. F. Tobin, The Exemplar, with Two German Sermons, New York: Paulist Press, 1989.
* Beato Enrique Susón (2001). Autobiografía Espiritual (Vita). Salamanca: Editorial San Esteban. ISBN 84-8260-082-6.

Eksteraj ligiloj
----------------

* Opera ab hoc homine vel de eo scripta[*rompita ligilo*].

Vidu ankaŭ
----------

* Kristanismo
* Mezepoko
* Mistikismo rejna-flandra
* Majstro Eckhart
* Johano Taŭlero

* Kategorio Henriko Suso en la Vikimedia Komunejo (Multrimedaj datumoj)
* Henriko Suso en la Vikicitaro (Kolekto de citaĵoj)



|  |  |
| --- | --- |
| Bibliotekoj | * PeEnEo: 425363
* GND: 118613510
* LCCN: n50011517
* VIAF: 17218027
* ISNI: 0000 0001 2319 9321
* LIBRIS: 255400
* SUDOC: 026672197
* BNF: 11887657n
* BPN: 84448245
* ULAN: 500027614
* MBA: f66c4fec-9dc8-483e-b1d9-244cc7af221a
* NLA: 35766600
* NKC: jn19992001073
* ICCU: RAVV079607
* BNE: XX1149567
 |
**Attila Repka** laŭ la hungarlingve kutima nomordo **Repka Attila** estas hungara luktisto, trifoja olimpiano, olimpika ĉampiono, trejnisto.

Attila Repka naskiĝis la 10-an de januaro 1968 en Miskolc.

Biografio
---------

Attila Repka akiris kuiristan licencon, baldaŭ trejnistan diplomon en Universitato de Miskolc. Li edziĝis en 1971. Li ricevis ŝtatan premion en 1992.

### Sporta kariero

Attila Repka inter 1978-1998 kaj en 2004 estis luktisto en sportklubo de Diósgyőr. Li estis hungara ĉampiono dekfoje inter 1987-1996 en klasik-stila luktado en pezkategorioj 68 aŭ 74 kg, dum li apartenis al la hungara nacia teamo ekde 1986. Li estis olimpiano en Hungario en la Somera Olimpiko 1988, Hungario en la Somera Olimpiko 1992 kaj Hungario en la Somera Olimpiko 1996 kun ora medalo (en 1992), krome en eŭropaj ĉampionumoj li estis la unua kvarfoje inter 1988-1996. Li finis sian aktivan sportan karieron en 1998, tamen kelkfoje poste li konkursis, dum li estis trejnisto kaj havis postenon en la sportklubo.

Fontoj
------

* hungarlingva biografio
* hungarlingva biografio
* biografio angle
* hungarlingva intervjuo

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 817275
 |



* Portalo pri Biografio
**Henrik Prőhle** [prOle], laŭ hungarlingve kutima nomordo **Prőhle Henrik** estis hungara flutisto, altlerneja instruisto.

Henrik Prőhle  naskiĝis la 8-an de junio 1936 en Bratislavo (Ĉeĥoslovakio) kaj mortis la 19-an de januaro 2022.

Biografio
---------

Henrik Prőhle apartenis al la hungara minoritato en Ĉeĥoslovakio. Li frekventis gimnazion en Budapeŝto, samtempe muziklernejon (1951-1956). Li akiris diplomon en Muzikarta Altlernejo Ferenc Liszt en 1961. Lia ĉefinstruisto estis Ferenc Hartai, krome li partoprenis en majstrokurso de en:Aurèle Nicolet. Jam dum la studentaj jaroj li estis la unua flutisto (solisto) de orkestro de Hungaraj Ŝtatfervojoj, inter 1961-1996 de Budapeŝta Ŝtata Operejo kaj filharmonia orkestro. Inter 1964 kaj 1971 li instruis en muzikarta mezlernejo en Győr, inter 1971-1975 en la sama urbo en kampuso de la Muzikarta Altlernejo (kiel docento), inter 1975-2006 en la Altlernejo sed en Budapeŝto. Li estis nomumita universitata instruisto en 1992, katedrestro post 4 jaroj. Li ricevis premiojn inter 1986 – 2006. Li havas edzinon, kiu naskis dufoje.

Elektitaj disĉiploj
-------------------

* Zoltán Gyöngyössy
* Noémi Győri
* Éva Hibay
* Gergely Ittzés

Fontoj
------

* hungarlingva biografio (la koncerna teksto estas legebla pli malsupre) Arkivigite je 2019-04-11 per la retarkivo Wayback Machine
* hungarlinva intervjuo

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 637791
* GND: 1201356237
* LCCN: n84046774
* VIAF: 49651353
* ISNI: 0000 0001 0969 6997
* BIBSYS: 6076033
 |
**Imre Németh** [nEmet], laŭ hungarlingve kutima nomordo **Németh Imre** estas hungara politikisto, ministro, parlamentano, agronomo, inĝeniero.

Imre Németh  Arkivigite je 2015-04-27 per la retarkivo Wayback Machine naskiĝis la 14-an de aprilo 1955 en Vasvár.

Biografio
---------

Imre Németh akiris diplomon en agrikultura altlernejo en Gödöllő, poste li akiris plian inĝenieran diplomon en 1979, fine li doktoriĝis en 1985. Li aliĝis al la komunistoj en 1985. Post la dua diplomo li eklaboris en ministerio pri agrikulturo kaj nutro, post jaroj li ricevis partiajn taskojn aŭ li havis postenojn en la departementa administrado. Li estis parlamenta deputito inter 1998 kaj 2002, poste li estis ministro pri agrikulturo kaj provincoevoluo ĝis 2005. Li havas edzinon, kiu naskis unufoje.

Elektitaj publikaĵoj
--------------------

* *Mezőgazdasági gépkarbantartás és diagnosztizálás eszközei és berendezései* (1988) - faklibro

Fontoj
------

* hungarlingva biografio Arkivigite je 2015-04-27 per la retarkivo Wayback Machine
**Henrik Vasbányai** [vaŝbAnjai], laŭ hungarlingve kutima nomordo **Vasbányai Henrik** estis hungara kanuisto, olimpiano, monda kaj eŭropa ĉampionoj.

Henrik Vasbányai naskiĝis la 16-an de julio 1991 en Budapeŝto.

Biografio
---------

Henrik Vasbányai loĝis en Budakalász (aglomeraĵo de Budapeŝto), li maturiĝis en gimnazio.

### Sporta kariero

Henrik Vasbányai komencis kanuadi en sia aĝo 12. En junularaj kategorioj li havis bonajn rezultojn, dum li apartenis al pluraj ĉefurbaj sportkluboj. Li estis hungara ĉampiono sepfoje inter 2011-2015 individue aŭ teame. Li estis olimpiano en Hungario en la Somera Olimpiko 2016 sen medalo, krome en mondĉampionumo li estis la unua en 2013 pare, en eŭropa ĉampionumo same la unua en 2014 pare. Lia paro en kanuo estis plej ofte Róbert Mike.

Fontoj
------

* hungarlingva biografio kun foto
* hungarlingva biografio kun foto
* hungarlingva intervjuo kun foto

Referencoj
----------


* Kategorio Henrik Vasbányai en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 809840
 |



* Portalo pri Biografio
**Imre Mészáros** [mEsAroŝ], laŭ hungarlingve kutima nomordo **Mészáros Imre** estis hungara pastro, instruisto, profesoro, membro korespondanta de Hungara Scienca Akademio (1858).

Imre Mészáros  naskiĝis la 23-an de majo 1811 en Hungara reĝlando, en Muzsla (nuntempa Mužla en Slovakio). Li mortis la 26-an de septembro 1865 en Vieno.

Biografio
---------

Imre Mészáros frekventis gimnazion en Esztergom, poste li lernis teologion kaj filozofion en Nagyszombat. En 1834 li pastriĝis, poste li laboris en preĝejoj de diversaj vilaĝoj en Esztergom (reĝa departemento). Baldaŭe li instruis en Esztergom, fine li iĝis rektoro en katolika altlernejo en Vieno kiel rektoro. En 1864 li ricevis la pasteran rangon kanoniko.

Verkaro (elekto)
----------------

* *Szavalástan Heinsius nyomain, nyelvünkhöz illesztve, szavalandó darabokkal együtt* (1840, 1842)
* *A religio történetének rövid vázlata a világ kezdetétől fogva korunkig, kaht. ifjak számára* (1850, poste plurfoje eldonita)
* *Első nyelvgyakorló- és olvasókönyv. Az ausztriai birodalombeli kath. elemi iskolák számára* (1862)

Fontoj
------

* hungarlingva biografio (la teksto estas legebla maldekstre post klako al litero M kaj serĉante ĝin el la aboco-listo)
* hungarlingva biografio (la teksto estas legebla iom pli malsupre)
**Imre Németh** [nEmet], laŭ la hungarlingve kutima nomordo **Németh Imre** estis hungara martelĵetisto, dufoja olimpiano, olimpika ĉampiono, stadionestro, parlamentano. Lia konata filo estis Miklós Németh (lancoĵetisto).

Imre Németh naskiĝis la 23-an de septembro 1917 en Kassa (Hungara reĝlando, Aŭstrio-Hungario, nuntempa Košice en Slovakio), li mortis la 18-an de aŭgusto 1989 en Budapeŝto.

Biografio
---------

Imre Németh akiris ferlaboristan licencon kaj laboris en fabriko, ekde 1941 li havis posteneton. En 1945 li aliĝis al la komunistoj kaj laboris plu en la fabriko ĝis 1948. Li partoprenis en konstruo de stadiono ekde 1948, poste li estris ĝin inter 1953-1980. Intertempe li estis parlamentano inter 1951-1953. Li ricevis premiojn en 1948 kaj 1951. Lia edzino naskis tri gefilojn. 

### Sporta kariero

Imre Németh inter 1938-1960 estis atleto (escepte la komencajn jarojn li estis nur martelĵetisto) en ĉefurbaj sportkluboj. Li estis hungara ĉampiono 12-foje unuoble inter 1942-1955, dum li apartenis al la hungara nacia teamo inter 1941-1956 34-foje. Li estis olimpiano en Hungario en la Somera Olimpiko 1948 kaj Hungario en la Somera Olimpiko 1952 kun ora, respektive bronza medaloj, tiutempe li ĵetis trifoje mondajn rekordojn. Inter 1964–1973 li estis gvidanto de la nacia olimpika komitato.

Memorigiloj
-----------

* bazlernejo en Budapeŝto portas la nomon "Németh Imre"

Fontoj
------

* hungarlingva biografio kun fotoj
* hungarlingva biografio kun foto
* hungarlingva biografio kun foto

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 821348
* VIAF: 296805158
* ISNI: 0000 0004 0187 8149
 |



* Portalo pri Biografio
**MD5** estas vaste uzata kriptologia hakfunkcio, aŭ diĝesto, kreita en 1991. Ĝi donas 128-bitajn valorojn, kutime esprimatajn kiel 32-cifera deksesuma numero. Ĝi estis specifita en RFC 1321 kaj uzata por diversaj celoj, interalie por kontroli la ĝustecon de dosieroj. Montriĝis, tamen, ke MD5 ne estas kolizirezista, do ĝi ne plu estu uzata por ciferecaj subskriboj (oni uzu anstataŭe unu el la SHA-2-funkcioj).

Ekzemple, malplena dosiero, aŭ signoĉeno kun longo 0, havas la MD5-sumon d41d8cd98f00b204e9800998ecf8427e, kaj la unua eldonaĵo de Inko (reeldono de *La neĝa blovado* de Aleksandr Puŝkin tradukita de Antoni Grabowski en 1888) havas la MD5-sumon fa0aa5ee04a789325917fcc71b29af6f.

```
d41d8cd98f00b204e9800998ecf8427e  /dev/null
fa0aa5ee04a789325917fcc71b29af6f  Eo - Puskin, Aleksandr - La negxa bovado.pdf

```

En ĉi tiu ekzemplo la dosiernomo efektive havas la vorton "bovado", ne "blovado". La nomo de la dosiero ne influas la MD5-sumon, kiu estas kalkulita nur per la enhavo de la dosiero.
**Henrik Ripszám** [ripsAm], laŭ hungarlingve kutima nomordo **Ripszám Henrik** estis hungara sportisto (orientiĝadisto, atleto), pentristo. Li estis kreanto de la hungara orientiĝado.

Henrik Ripszám [*rompita ligilo*] naskiĝis la 1-an de februaro 1889 en Németbóly (Hungario), li mortis la 9-an de decembro 1976 en Oakwood (Britio).

Biografio
---------

Henrik Ripszám frekventis industriartan mezlernejon en Budapeŝto, en 1910 li iĝis ornampentristo. Li studvojaĝis en Eŭropo, poste li kreis ornamaĵojn en diversaj konstruaĵoj. Li estis ankaŭ atleto, jam en 1911 li estis la unua en hungara ĉampionado pri marŝado pri 30 km. En la sekva jaro li partoprenis en Olimpiaj ludoj en Stokholmo sen rezultoj. Li batalis dum la 1-a mondmilito kaj li estis militkaptito en Siberio. Li hejmenvenis en 1922 kaj li kreis la hungaran orientiĝadon. En 1926 li migris al Anglio, kie li okupiĝis pri libroilustraĵoj, tapiŝoplanoj kaj skulptado.

Ekspozicioj
-----------

* Arthalo Budapeŝto (1910)

Elektitaj pentraĵoj
-------------------

* Lány népviseletben
* Kalotaszegi asszony

Fontoj
------

* hungarlingva biografio kun foto

* Kategorio Henrik Ripszám (pentristo) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 615961
* VIAF: 166740015
* ISNI: 0000 0001 1400 6727
 |
| Kiel legi la taksonomionKiel legi la taksonomion**Trudoa ŝterno** |
| --- |
|  |
| 
 |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birda klaso *Aves* |
|
|
|
|
|
|
|
|
|
|
|
|
|
| Ordo: | Ĥaradrioformaj *Charadriiformes* |
|
|
|
|
|
|
| Familio: | Ŝternedoj *Sternidae* |
|
|
|
|
|
| Genro: | Sterna *Sterna* |
|
|
|
|
|
|
|
|
| Specio: | **Trudoa ŝterno** '**Sterna trudeaui'**John James Audubon 1838 |
|

 |
|
|
|
|
|
|
|  |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Trudoa ŝterno  |

 |
| v • d • r |

La **Blankkrona ŝterno** aŭ **Truda ŝterno** (***Sterna trudeaui***) estas svelta birda specio de la ŝternoj de la familio de Ŝternedoj.

Disvastiĝo
----------

Tiu specio troviĝas en Argentino, sudorienta Brazilo, Ĉilio, Paragvajo kaj Urugvajo. Ĝi estas vaganto iam en la insuloj Falklandoj aŭ insuloj Malvinoj.

Ties natura medio estas marĉoj, neprofunda maro kaj intertajdaj marĉoj.

Aspekto
-------

Tiu sterno diferenciĝas facile disde aliaj ŝternoj, ekzemple de la Forstera ŝterno, la Hirunda ŝterno aŭ la Roza ŝterno, pro tio ke **ĝi ne havas nigran kronon**, sed tute blanka; estas **pli blanka ŝterno**, preskaŭ tute blanka escepte **nigran okulmaskon** ekde la okulo mallarĝiĝante ĝis antaŭ la nuko. Krome la kruroj estas oranĝruĝaj kaj la beko nigra kun flava pinto. Ĉe plenkreskuloj dum reproduktado la beko oranĝflaviĝas, escepte nigra ringo antaŭpinta, kiu restas nigra kaj la ventro griziĝas. La vosto estas forkoforma.

Kutimoj
-------

Tiu specio superflugas laŭlonge de marbordo por **ĵeti sin sur etajn fiŝojn** kiu estas prenitaj kaj manĝotaj. Ĝi reproduktiĝas kaj marborde kaj interne proksime de marbordo.

Referencoj
----------

* BirdLife International 2004. Sterna trudeaui Arkivigite je 2007-09-30 per la retarkivo Wayback Machine.

2006 IUCN Ruĝa Listo de Minacataj Specioj. 24an Julio 2007.
**Cerralbo** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Vitigudino en la nordokcidento de la provinco kaj al la Municiparo El Abadengo. *Cerralbo* estas tradukebla etimologie al *Blanka Monto*.

Ĝia municipa teritorio estas formata de unusola loĝloko, okupas totalan areon de 51,59 km² kaj laŭ la demografia informo de la municipa censo fare de la INE en 2017, ĝi havis 160 loĝantojn. Ĝi perdis preskaŭ 700 loĝantojn dum la 20-a jarcento pro la migrado el ruraj zonoj al urboj. Enrique de Aguilera y Gamboa, 17-a Markizo de Cerralbo promociis la arkeologiajn elkavigadojn kaj arigis unu el la plej gravaj art-kolektoj de Hispanio, nun en Muzeo Cerralbo, Madrido. 

Ruinoj de monaĥejo.
Limas kun loĝlokoj Saldeana, Villasbuenas, Encinasola de los Comendadores, Bermellar, Guadramiro, Yecla de Yeltes, Olmedo de Camaces, kaj Bogajo. Ĝi distas 82 km de Salamanko, provinca ĉefurbo. 

Ĝi fondiĝis en la 12-a jarcento. En postaj jarcentoj suferis pro militoj kun najbara Portugalio kaj dum la Hispana Milito de Sendependigo. En 1920 la lokanoj aĉetis la municipan teritorion el la Markizoj de Cerralbo, kiuj ankoraŭ posedis la tuton.

La tradiciaj agrikulturo kaj brutobredado lastatempe iom dekadencis. Lastatempe rura turismo iom ekgravis. Estas ruinoj de monaĥejo kaj de kastelo.

La urbestro estas de dekstra partio PP.

Vidu ankaŭ
----------

* Municipoj de la provinco Salamanko


|  |  |
| --- | --- |
| Bibliotekoj | * PeEnEo: 752729
* VIAF: 316734549
 |
**Jean Gregoire SAGBO** (ruse *Жан Грегуар Сагбо*, naskita 10a de majo, 1959) estas en Benino naskita rusa bienaganto kaj politikisto. Lia posteno estas konsilisto de Novozavidovo en Konakovskij Distrikto, Tverja provinco. Sagbo estas la unua ruso de afrika deveno aŭ afrik-ruso, kiu estis elektita al loka konsilio en la rusa Federacio. Li estis nomita kiel "Obama de Rusio".

Frua vivo kaj kariero
---------------------

Sagbo naskiĝis la 10an de majo, 1959 en Kotonuo en suda marborda regiono de la Respubliko Dahomeo. Li elmigris al Sovetunio en 1982 por studi ekonomikon en Moskvo. Li geedziĝis al virino de Novozavidovo, urbo de proksimume 10 000 homoj kiu troviĝas 100 kilometrojn norde de Moskvo kaj translokiĝis tien en 1989. Li havas du filojn. Dum lia unua jaro en Novozavidovo, al lia tiam 4 jara pli aĝa filo Maksim oni kraĉis. Sagbo alfrontis la kraĉinton kaj poste aliaj rigardantoj subtenis Sagbo. Rasismaj atakoj okazas ofte en Rusio, 49 fojojn en Moskvo en unu jaro laŭ lobiada grupo. Sagbo parolas per franc-afrika akĉentita rusa lingvo.

Ĉirkaŭ 10 jarojn antaŭ sia unua balotado, li organizis volontulan laboron por ĉiujara forĵetaĵ-kolekta tago. Li ankaŭ plantis florojn kaj purigadis stratojn antaŭ sia hejmo sen salajro.

Kiel konsilisto, Sagbo kolektis donacojn turni kadukajn terenojn inter konstruaĵoj en parkoj. Sagbo estis elektita en 2010. Li esprimis ĝenon ke li estas nomita "Obama de Rusio" ĉar la simpla rilato inter ambaŭ estas ke ili estas nigruloj. La posteno de konsilisto (skabeno) estas sensalajra.

Sagbo estis citita kiel dirinta "Novozavidovo estas mortanta... Tio ĉi estas mia hejmo, mia urbo. Ni ne povas vivi tiel." Vjaĉeslav Arakelov, la urbestro de Novozavidovo diris "Lia haŭto estas nigra sed li havas rusan internon... la vojon laŭ kiu li zorgas pri ĉi tiu loko, nur ruso povas zorgi."

Referencoj
----------

1. ↑
2. ↑
3. 1 2 3
4. 1 2
5. ↑
6. ↑   *je dato 2010-07-25*
7. ↑  A Russian Milestone: 1st Black Elected To Office[*rompita ligilo*]

Eksteraj ligiloj
----------------

* Unua Nigra Elektita Oficiala Defias Rasismon En Rusio de *NPR*
* (ruse) Artikolo "Nia Viro de Benin" de *Rossiyskaya Gazeta*
* unua nigrulo de Rusio elektita postulas oficialkomandan respekton


|  |  |
| --- | --- |
| Bibliotekoj | * PeEnEo: 646650
 |
**Neu-Ulm** [noj-ulm] (germane = "nova Ulm") estas "granda distrikta urbo" en Bavario (Germanio), kaj administra centro de samnoma distrikto. La urbo havas iom pli ol 54.000 loĝantojn, el kiuj preskaŭ 7.000 estas ne-germanoj kaj preskaŭ 5.000 estas eks-sovetiaj enmigrintoj. Ĝi situas je la dekstra bordo de rivero Danubo kontraŭe al urbo Ulm en Baden-Virtembergo.

Ĝis 1810 Ulm kaj Neu-Ulm konsistigis unu solan urbon, kaj ankaŭ nun ili konsistigas inter-provincan centron.

Gravajn ŝanĝojn en la evoluo de la urbo kaŭzis la retiriĝo de la usona armeo el tiea kazerno (*Wiley*-kazerno) kaj projekto de la germana fervojo, kiu nun laboras pri malplialtigo de la fervojaj trakoj de la linio Munkeno–Stuttgart, kiu iras tra Neu-Ulm. Ankaŭ la preparoj de la ĝardenkultura (hortikultura) ekspozicio de 2008 forte influis la evoluon de la urbo.

Historio
--------

Ĝis 1810 la historio de Neu-Ulm estas parto de la historio de Ulm, ĉar ĝis tiu jaro ili konsistigis unu solan urbon. Napoleono la 1-a rekompencis Bavarion pro ties subteno per transigo de la orienta parto de Ulm (de reĝlando Virtembergo al Bavario). De tiu tempo la urba areo konsistas el la du urboj Ulm kaj Neu-Ulm.

En 1814 okazis la unua dokumentita uzo de la nomo "Neuulm". Pro la duobla "u", kiu povas konfuzi, oni poste enkondukis ligostrekon. La disigita parto en 1857 ricevis propran blazonon; ĝi komence ne havis la statuson de urbo; tiun donis la bavara reĝo Ludoviko la 2-a en 1869.

Famuloj
-------

* Harald Schmidt

Trafiko
-------

En Neu-Ulm estas unu el la du finpunktoj de la federacia vojo 30, kiu vojas ĉ. 160 kilometrojn suden ĝis la urbo Friedrichshafen ĉe la Bodenlago, kaj ankaŭ la federacia vojo 10, 19 kaj 28 pasas tra la urbo. Aldone la pli larĝa germana aŭtovojo A7 pasas tre proksime, kaj kompreneble la urbo ankaŭ ligiĝas al la fervoja reto, per trajnlinioj al Aŭgsburgo kaj Kempten en Algovio. Al la longdistanca fervoja trafiko la urbo konektiĝas per la ICE- kaj IC-haltejo ĉe la ĉefstacio en la najbara urbo Ulm.

### Biciklado

Neu-Ulm estas sur la internaciaj longdistancaj biciklaj itineroj "Danuba biciklovojo" (germane *Donauradweg*, slovake *Dunajská cyklistická cesta*, hungare *Duna menti kerékpárút* , kuroj de la fonto ĝis la buŝo de Danubo) kaj EuroVelo 6 (kuroj de la Atlantiko ĝis la Nigra Maro laŭ ses eŭropaj riveroj).

Eksteraj ligiloj
----------------

* Neu-Ulm en la Vikimedia Komunejo (Multrimedaj datumoj)
* Kategorio Neu-Ulm en la Vikimedia Komunejo (Multrimedaj datumoj)

* Oficiala retejo (germane)


|  |  |
| --- | --- |
| Bibliotekoj | * PeEnEo: 92243
* GND: 4041987-3
* LCCN: n83227690
* VIAF: 153648940
* NKC: ge485884
 |
**Lechón** [leĈON] estas municipo de Hispanio, en la sudo de la komarko Daroka Kamparo kies ĉefurbo estas Daroko mem, en la sudo de la Provinco Zaragozo (regiono Aragono).

Geografio
---------

Lechón estas municipa teritorio en la sudo de la komarko Daroka Kamparo kie ĝi estas inter tiu de Anento okcidente kaj tiuj de Romanos norde. Ĝi estas okcidente de la valo de la rivero Huerva.

La loĝloko Lechón mem estas je 79 km sudokcidente de Zaragozo, provinca kaj regiona ĉefurbo, je 985 msm. Ĝi estas tute inter Romanos norde kaj Navarrete del Río nordokcidente laŭ la aŭtoŝoseo *Autovía Mudéjar*, Anento okcidente kaj Ferreruela de Huerva sudoriente.

Historio
--------

Preĝejo.
La areo estis konkerita el islamanoj en la 12-a jarcento. En 1248, per privilegio havigita de Jakobo la 1-a, la koko sendependiĝis de Daroca, kaj ekestis parton de *Sesma de Langa* en la Komunumo de Domaroj de Daroca, kiu pluis ĝis 1838. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Lechón kie oni malaltiĝis ĝis nunaj 47 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

Aktualo
-------

Bazo de ekonomio nun estas agrikulturo (cerealoj, olivarboj kaj migdalarboj sed ĉefe vitejoj) kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo, kies sonorilturo aperas trioble kaj en la municipaj flago kaj blazono.

Vidu ankaŭ
----------

* Municipoj de la provinco Zaragozo

Referencoj
----------


|  |  |
| --- | --- |
| Bibliotekoj | * PeEnEo: 802457
 |
**Anna Kubinyi** [kubinji], laŭ hungarlingve kutima nomordo **Kubinyi Anna** estis hungara gobelinisto.

Anna Kubinyi  Arkivigite je 2011-10-13 per la retarkivo Wayback Machine naskiĝis la 10-an de februaro 1949 en Makó -- mortiĝis 27-an de marto 2015.

Biografio
---------

Anna Kubinyi frekventis mezlernejon en Szeged, Industriartan Altlernejo en Budapeŝto. Ŝi komence volis lerni ceramikaĵon, sed pro dokumentaj problemoj ŝi komencis okupiĝi pri teksaĵoj. Inter 1990-2000 ŝi vivis plej ofte en Francio. Ŝi uzis jutojn, kanabojn, silkojn, lanojn dum kreado de artaĵoj. Kelkfoje ŝi studis la hungarajn motivojn en Transilvanio. Ŝi ricevis premion Kossuth en 2013, pli frue ekde 1987 ankaŭ aliajn premiojn.

Ŝiaj ekspozicioj solaj (elekto)
-------------------------------

* Szeged, 1983
* Makó, 1985
* Budapeŝto, 1990, 1995, 2001, 2005
* Londono, 1998
* Nov-Delhio, 2008

Ŝiaj ekspozicioj grupaj (elekto)
--------------------------------

* Budapeŝto, 1975, 1980, 2001, 2008
* Parizo, 1983
* Munkeno, 1985
* Łódź 2007

Fontoj
------

* biografio hungare Arkivigite je 2011-10-13 per la retarkivo Wayback Machine

* Kategorio Anna Kubinyi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 432428
* GND: 1011981246
* VIAF: 121448739
* ISNI: 0000 0001 1954 548X
 |
**Anna Göldi** (aŭ **Göldin**, naskiĝis la 24-an de oktobro 1734 en Sennwald, mortis la 13-an de junio 1782 en Glarus) estas konsiderata kiel *lasta eŭropa sorĉistino*.

Anna devenis el malriĉaj rilatoj kaj ŝi vivtenis sin kiel deĵoristino. Ŝi havis du infanojn, la unua mortis mallongtempe naskiĝinte. Anna estis kondamnita pro murdo de sia infano.

Pli poste ŝi laboris ĉe kuracisto (*Johann Jakob Tschudi*) el svisa kantono Glarus, kiu ekhavis seksrilaton kun la virino. Kiam oni trovis en lakto de unu filino pinglojn, lia edzino akuzis Anna pri danĝerigo de la infanoj. La aferoj kun la pingloj daŭris plu, la kuracisto forlasis la virinon. Anna turnis sin al loka eklezia aŭtoritato per plendo. Tio estis erara ago, ĉar la aŭtoritato estis ano de la Tschudi-familio. La junulino (filino de la Tschudi-familio)havis verŝajne epilepsion kaj plu malboniĝis ties sanstato. Ĉar la kuracisto ne povis konfesi la adulton, li mem gvidis la juĝan persekuton, akuzadon kontraŭ Anna.

Anna Göldi torturate konfesis, ke ŝi amikiĝis kun la diablo. La tribunalo (parencoj de Tschudi) fine kondamnis ŝin al neŭtraligo de la malbeno. Dum la posta proceso, la virino de havis defendantojn, oni neniigis la originalajn dokumentojn, sed la skribisto Johann Melchior Kubli - kiu necesis partopreni la trumentojn - faris kopiaĵojn, kiujn li poste transdonis al magdeburga ĵurnalisto Heinrich Ludwig Lehmann.

Ŝi estis mortpunita per senkapigo. Pli poste tiu ĉi kondamno estis trovita kiel justica murdo.

En Mollis en Kantono Glaruso ek de 2007 situas Anna-Göldi-Muzeo.

Eksteraj ligiloj
----------------

* Kategorio Anna Göldi en la Vikimedia Komunejo (Multrimedaj datumoj)

* Retejo pri Anna Göldi


|  |  |
| --- | --- |
| Bibliotekoj | * PeEnEo: 165988
* GND: 118993208
* LCCN: n2008039081
* VIAF: 15570135
* ISNI: 0000 0003 8586 108X
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

Retpaĝo de KomunIKON
**KomunIKON** estas projekto por la evoluo de **IKON**, ikoneca lingvo, aŭ alivorte lingvo farita nur el ikonoj. 

Ĝin fondis Cesco Reale, itala esperantisto kaj poligloto vivanta en Svislando.

IKON celas esti kompleta lingvo por vida komunikado kies inkluziveco estas unu el ĝiaj ĉefaj karakterizaĵoj.

IKON estas facila, intuicia, internacia kaj transkultura vida lingvo. Ĝi estas strukturita sistemo de grafika komunikado kiu kombinas ikonojn kaj lingvistikon.

IKON Lingvo
-----------

IKON estas kompleta lingvo - ilo de vida komunikado. Ĝi havas lingvan strukturon, precizan signifon kaj ĝi estas desegnita por konstrui kompletajn frazojn.

IKON Filozofio
--------------

1. Vizio: Plibonigi komunikadon per ikonecaj lingvoj
2. Misio: Disvolvi kompletan vidan lingvon de ikonoj por plibonigi komunikadon inter homoj, preter lingvaj baroj
3. Slogano: Diru ĝin per ikonoj!
4. Valoroj: Respekto, malferma kaj konstrua komunikado, ludemo, pasio, persistemo, multkultureco, flanka pensado

Kampoj de apliko
----------------

IKON havas aplikojn en diversaj kampoj, de komunikadoteknologio ĝis grafika dezajno, edukado kaj humanitara kriza subteno. La celo de IKON estas krei la unuan plene funkciantan ikon-bazitan vidan lingvon de la mondo, kies finfinaj profitantoj estas: infanoj, kiuj lernas legi, analfabetaj plenkreskuloj, migrantoj, turistoj, homoj lernantaj fremdajn lingvojn, uzantoj de AAC (Alternative Augmentative Communication/ Alternativa Pliiga Komunikado) kaj iliaj parencoj, videoludistoj aŭ ajnaj aliaj uzantoj de tutmondaj platformoj.

Vidu ankaŭ
----------

* Ikono (komputiko)

Eksteraj ligiloj
----------------

* Retejo de KomunIKON *en Esperanto*
**Anna Girò** (naskiĝinta ĉirkaŭ 1710), aŭ **Anna Giraud** *La Mantovana*, estis la artista nomo de *Anna Maddalena Tessieri*, nome itala *mezzo-soprano*. Ŝi estas plej bone konata pro sia kunlaborado kun la komponisto Antonio Vivaldi, kiu verkis kelkajn rolulojn de opero por ŝi.

Vivo kaj kariero
----------------

Anna naskiĝis en Mantovo. La patro de Anna estis franca barbotondisto kaj fabrikanto de perukoj. Ŝi ekstudis kun Vivaldi ĉirkaŭ 1720. Ŝi debutis en Treviso en la aŭtuno de 1723, kaj en 1724 debutis sur scenejo en Venecio, dum ludado de *Laodice* de Tomaso Albinoni. Ŝi kantis por Vivaldi dekomence per sia apero de 1726 en sia opero *Dorilla in Tempe*, kaj poste ŝi kantis ankaŭ en *Motezuma* en 1733. La samtempuloj de Vivaldi kaj modernaj fakuloj estis spekulaciantaj pri la naturo de la rilato inter Vivaldi kaj Girò, sed Vivaldi insistis ke tiu rilato estis pure artisma.

Girò estis *prima donna* en dekoj da ludoj tra sia kariero. Ŝi pluigis sian sukcesan karieron ĝis 1748, kiam, post kanti dum la karnavalo en Piacenza, ŝi edziniĝis al vidvo, nome grafo Antonio Maria Zanardi Landi, kaj retiriĝis el ludado.

Notoj
-----

1. ↑  The Chamber Cantatas of Antonio Vivaldi. de Michael Talbot. (revizio). *Music & Letters* Volume 88, Issue 3, pp. 515–519.
2. ↑  Heller, Karl (1997). *Antonio Vivaldi: The red priest of Venice.* Hal Leonard Corporation, (ISBN 978-1-57467-015-8)

Bibliografio
------------

* *Vivaldi's Muse* de Sarah Bruce Kelly, Bel Canto Press 2011, (ISBN 978-0-9836304-0-1)
* *The Red Priest's Annina* de Sarah Bruce Kelly, Bel Canto Press 2009, (ISBN 978-0-578-02565-0)


|  |  |
| --- | --- |
| Bibliotekoj | * PeEnEo: 662946
* GND: 1034446045
* VIAF: 300067543
 |
Logo Gemeinsame Normdatei (GND)
ekrankopio de ekzempla paĝo el la Komuna Norma Datumaro de 2012
La **Komuna Norma Datumaro** aŭ **Universala Norma Datumaro** - germane nomata *Gemeinsame Normdatei* (GND), angle *Integrated Authority File* - estas norma datumaro enkondukita aprile 2012 en Germanlingvio. En la Komuna Norma Datumaro kolektiĝis la eksa germanlingvaj normaj datumaroj pri personaj nomoj *(Personennamendatei, PND)*, pri trovilaj terminoj *(Schlagwortnormdatei, SWD)*, pri ŝtataj kaj neŝtataj institucioj inkluzive de subnaciaj unuoj *(Gemeinsame Körperschaftsdatei, GKD)* kaj la unueca titola datumaro de la Germana Muzika Arkivo *(DMA-EST-Datei* aŭ en longa formo *Deutsches Musikarchiv-Einheitssachtitel-Datei)*. La Komuna Norma Datumaro estas kune administrata fare de la Germana Nacia Biblioteko kun ĉiuj bibliotekaroj en Germanio, la Aŭstria Ligo de Bibliotekoj *(Österreichischer Bibliothekenverbund, obv)* kaj la Svisa Nacia Biblioteko (nacilingve nomata *Schweizerische Nationalbibliothek, NB, Bibliothèque nationale suisse, BN, Biblioteca nazionale svizzera, BN,* respektive *Biblioteca naziunala svizra, BN)*.

La 19-an de aprilo 2012 ĝi anstataŭigis la ĝis tiamajn unuopajn germanlingvajn normajn datumarojn.

En la projekto "Virtuala Internacia Norma Datumaro", angle *Virtual International Authority File* (VIAF) la germanlingva kaj aliaj normaj datumaroj interligiĝas al virtuala internacia norma datumaro.

Eksteraj ligiloj
----------------

* Katalogo Online GND (OGND)
* Katalogo DNB-Portal


|  |  |
| --- | --- |
| Bibliotekoj | * PeEnEo: 402254
* GND: 7749153-1
* VIAF: 188136221
 |
**Hispana Opo** estas la nomo kiun donis al si kolektivo de junaj verkistoj en Hispanio fine de la okdekaj jaroj, poste rigardata kiel antecedento de la Ibera Skolo de literaturo en Esperanto.

Ĉirkaŭ la jubilea jaro, 1987, opo aŭ grupo da junaj esperantistoj, preskaŭ samaĝaj, geografie proksimaj, komencis renkontiĝi okaze de movadaj eventoj en Hispanio. Ili havis komunan trajton: krea agado kiu baziĝis sur majstra rego de la esperanta lingvo kaj kono de ĉi ties "kulturo" (t.e. ĉefe ĝia literaturo originala kaj tradukita). Ili komencis influi sin reciproke, kaj konscie aŭ nekonscie kreis kvazaŭskolon. En 1987 kelkaj el ili decidis kuneldoni manplenon de siaj verkoj sub la titolo Pandemonio, danke al la helpo de la mecenato Julio Herrero el Malago. La libro enhavas rakontan prozon (13 etajn historiojn realismajn sed potence simbolajn), 3 sciencajn artikolojn kaj unu poemon.

La Hispanan Opon formis aŭtoroj kiel Ricardo Felipe Albert Reyna, Alberto Franco, Jorge Camacho (tiam uzanta la pseŭdonomon Georgo Kamaĉo), Francisco Javier Moleón (same: Francisko Ksavero Moleono), María José Quesada kaj Miguel Ángel Sancho. Dum la finaj okdekaj kaj fruaj naŭdekaj jaroj kelkaj el ili konigis sian beletron kaj sin mem en Esperantujo, gajnis premiojn en lokaj kaj internaciaj konkursoj kaj kunlaboris en la solidiĝo kaj prestiĝo de la esperanta literaturo.

Iuj el la fruaj opanoj kabeis aŭ iel forlasis la movadon (ekzemple, Franco), aliaj restis malsame aktivaj dum diversaj periodoj (Albert Reyna, Camacho, Moleón). Ĉiel ajn, la Hispanan Opon oni povas rigardi ĝermo de la posta kaj pli sukcesa Ibera Skolo, al kiu aliĝis aliaj aŭtoroj kiel Miguel Fernández, Gonçalo Neves, Antonio Valén kaj Abel Montagut.
**Erdőbénye** [erdObEnje] estas vilaĝo kun titolo vinvilaĝo en Hungario, en regiono Norda Hungario, en departemento Borsod-Abaúj-Zemplén, en Distrikto Tokaj. Erdő signifas: arbaro.

Panoramo de Erdőbénye
Kastelo de Erdőbénye

Bazaj informoj
--------------

* Areo: 46  km²
* Alto super marnivelo: 165 m
* Koordinatoj de Tutmonda loktrova sistemo: 48.2651/21.3555
* Loĝantaro: 1290
* Poŝtkodo: 3932
* Telefonprefikso: 47

Situo
-----

Erdőbénye situas sur deklivoj, laŭ flankovojoj. Abaújszántó troviĝas 16, Sárospatak 21, Encs kaj Tokaj po 23, Szerencs 26, Miskolc 58 km-ojn.

Historio
--------

La unua mencio devenis el 1404. Ekde 1604 la vilaĝo apartenis al familio Rákóczi. Ili konstruis labirinton de vinkeloj. En 1739 pesto, en 1831 ĥolero okazis.

Vilaĝservoj estas infanĝardeno, lernejo, kulturdomo, biblioteko, poŝto, kuracejo, apoteko, benzinejo, 3 vendejoj, hotelo, restoracio.

Vidindaĵoj
----------

* romkatolika gotika preĝejo Sankta Georgo (Erdőbénye)
* kalvinana preĝejo
* Kastelo de Erdőbénye aŭ de Szirmay [sirmai]
* kuracbanejo de 1830
* kolono memore al ĥolero

Famuloj
-------

* En Erdőbénye naskiĝis pentristo Miklós Halmy.
* En Erdőbénye mortis vitisto László Láczay Szabó.

Komunumoj pri *erdő* (=arbaro) en Hungara reĝlando
--------------------------------------------------

|  |  |  |  |  |  |  |
| --- | --- | --- | --- | --- | --- | --- |
| Erdőalja | Erdőbénye | Erdőcsinád | Erdőd | Erdőfüle | Erdőgyarak | Erdőhorváti |
| Erdőkertes | Erdőkövesd | Erdős | Erdőskerek | Erdősmárok | Erdősmecske | Erdőszáda |
| Erdőszakál | Erdőszengyel | Erdőszentgyörgy | Erdőtarcsa | Erdőtelek |  |  |

* Kategorio Erdőbénye en la Vikimedia Komunejo (Multrimedaj datumoj)
**Eugène FLACHAT** (naskiĝis la  16-an de aprilo 1802(nun 1802-04-16) en Parizo, mortis la 16-an de junio 1873 en Arcachon) estis franca inĝeniero.

Li faris siajn unuajn studojn ĉe Lycée Bonaparte (nun Lycée Condorcet). Li kunlaboris pri la projektoj de unu el la unuaj francaj fervojaj linioj, Parizo - Le Pecq inaŭgurita la 28-an de aŭgusto 1837, poste tiu de Parizo - Versailles-Rive-Droite (1840-1842). Li estis la konstruanto de la unua fervoja stacidomo en Parizo. Li ankaŭ restrukturis la parizan stacidomon de Saint-Lazare en 1851 kaj aliajn projektojn ligitajn al fervojoj. Strato en Parizo portas lian nomon. Lia nomo estas unu el la 72 nomoj gravuritaj sur la Eiffel-Turo.

Fonto
-----

*En tiu ĉi artikolo estas uzita traduko de teksto el la artikolo Eugène Flachat en la kataluna Vikipedio.* 

* Kategorio Eugène Flachat en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 754546
* GND: 123941040
* LCCN: n85812582
* VIAF: 9998535
* ISNI: 0000 0000 8356 1452
* SUDOC: 03547677X
* BNF: 13482371r
* BNE: XX1271072
 |